**Projekt - Mesto Žilina**

V apríli 2012 spracovala p. predsedníčka Jana Filipová dva projekty na základe zverejnenej výzvy na predkladanie žiadosti na podporu aktivít na rok 2012, mesta Žilina v zmysle Všeobecného záväzného nariadenia Mesta Žilina č. 2/2012 pod názvom 2. ročník športového dňa nepočujúcich a 2. ročník spoločenského posedenia.

Obidva projekty boli úspešné a získali sme sumy na základe zmluvy:

1. Zmluva o poskytnutí grantovej dotácie číslo 76/2012 – OKŠCRMR/2012 vo výške **650 €** pre oblasť sociálna a zdravotná.
2. Zmluva o poskytnutí grantovej dotácie číslo 50/2012 – OKŠCRMR/2012 vo výške **350 €** pre oblasť športu.

Projekt s názvom **„2. ročník športového dňa nepočujúcich“** je zameraný na športovú akciu, ktorá bude prebiehať paralelne v dvoch športoch a to : bedminton a bowling. Vytvoríme tým priestor pre stretnutie nepočujúcich z celého Slovenska a možnosť zapojenia sa aktívne do športovej činnosti podľa výberu.

Projekt s názvom **„2. ročník spoločenského posedenia“** je zameraný na seminár o fungovaní neziskovej organizácie spojenej s ukážkou fungovania činnosti v Centre nepočujúcich Žilina, a pantomimické predstavenie – Človek v tichu. Nepočujúcim seminár umožní nadobudnúť nové skúsenosti, nápady a motiváciu na ďalšiu činnosť. Vo večerných hodinách sa uskutoční spoločenské posedenie s otvorenou komunikáciou vo forme posunkového jazyka až do skorých ranných hodín.

Termín realizácie projektu : 16.06.2012

**Projekt je spolufinancovaný mestom Žilina**

 CN ANEPS predseda

 Mgr. Jana Filipova